cy en ceb cy cy cy es cy fa en cy cy en en es en en cy cs cy eo cy en es es cy cy cy cy cy en ast en ro en hbs_lat cy ast fr en cy ast en it cy en cy cy cy en cy cy cy en cy en cy cy cy cy cy cy cy cy la cy cy cy cy es fr en cy hi uk cy cy
Ysgol Dyffryn Nantlle, Penygroes, Gwynedd
Menter ryngwladol yw'r rhaglen Eco-Sgolion sy'n annog disgyblion i gymryd rhan mewn materion amgylcheddol a datblygu cynaliadwy. Mae'n cynnig system hynod strwythurol ar gyfer rheolaeth amgylcheddol o ysgolion.
Mae'r rhaglen yn adnodd dysgu ac mae'r meysydd pwnc yn cynnwys Ysbwriel, Lleihau Gwastraff, Cludiant, Byw'n Iach, Ynni, Dŵr, Tir yr Ysgol a Dinasyddiaeth Fyd-eang.
Disgyblion sy'n cymryd y prif rannau mewn cymryd penderfyniadau a chyfranogi er mwyn lleihau effaith amgylcheddol eu hysgol. Fel hyn, mae Eco-Sgolion yn ymestyn y tu hwnt i'r dosbarth ac yn datblygu agweddau o ddinasyddiaeth gyfrifol, gartref ac yn y gymuned ehangach.
Mae Baner Werdd Ryngwladol Eco-Sgolion, a roddir i ysgolion sydd wedi llwyddo'n dda gyda'u rhaglen, yn eco-label cydnabyddedig sy'n cael ei barchu am berfformio mewn Addysg ar gyfer Datblygu Cynaliadwy. Gweithgaredd tymor hir yw'r rhaglen Eco-Sgolion gyda'r wobr yn cael ei hail asesu a'u hadnewyddu bob dwy flynedd.
Ceir Eco-Sgolion drwy'r 22 o Awdurdodau Lleol Cymru ac mae'n cynnwys amrywiaeth eang o ysgolion Babanod, Cynradd, Uwchradd ac Anghenion Arbennig. Ar hyn o bryd mae 1600 o Eco-Sgolion wedi'u cofrestru yng Nghymru gyda 520 wedi llwyddo i ennill statws y Faner Werdd.
Mae'r cyfan o'r defnyddiau ar gael yn Gymraeg a Saesneg ac yn rhad ac am ddim i ysgolion sydd wedi cofrestru.
Mae'r cynllun yn dal i dyfu'n gyflym ac mae wedi derbyn cefnogaeth gan bron bob un o Awdurdodau Lleol Cymru yn ogystal ag ACCAC, ESTYN a nifer o sefydliadau amgylcheddol.
Cyllidir y Rhaglen Eco-Sgolion gan Lywodraeth Cynulliad Cymru, Cyngor Cefn Gwlad Cymru ac Ymwybyddiaeth Gwastraff Cymru.
O ble daeth y rhaglen?
Yng Nghynhadledd y Cenhedloedd Unedig ar yr Amgylchedd a Datblygu (Uwch Gynhadledd Rio) ym 1992 y sylweddolwyd fod angen rhoi rhan i bobl ifanc mewn canfod atebion i heriau amgylcheddol a datblygu cynaliadwy yn lleol. O ganlyniad datblygwyd y rhaglen Eco-Sgolion ym 1994 gan y Sefydliad dros Addysg Amgylcheddol (FEE) ac fe'i cyflwynwyd i'r DU ym 1995.
Rheolir y rhaglen yng Nghymru gan Cadwch Gymru'n Daclus.
Rhif Ffôn: (01286) 880345
© 2018 Ysgol Dyffryn Nantlle, Ffordd y Brenin, Penygroes, Caernarfon, Gwynedd LL54 6AA ~ Rhif Ffôn: (01286) 880345 ~ E-bost: pennaeth@ydn.gwynedd.sch.uk ~ Gwefan Gan Delwedd